หุ้น23ส.ค.ปิดบวก3.50จุด
ดัชนีหุ้นปิดช่วงบ่ายที่ระดับ 1,237.64 จุด เพิ่มขึ้น 3.50 จุด มูลค่าการซื้อขาย 34,748 ล้านบาท
23 ส.ค. 2555

ดัชนีหุ้นปิดช่วงบ่ายที่ระดับ 1,237.64 จุด เพิ่มขึ้น 3.50 จุด มูลค่าการซื้อขาย 34,748 ล้านบาท




ดัชนีหุ้นไทยวันนี้ (23 ส.ค.) ปรับตัวเพิ่มขึ้นเล็กน้อย หลังนักลงทุนคาดหวังมาตรการกระตุ้นเศรษฐกิจของสหรัฐฯ ขณะที่นักลงทุนคาดว่าการหารือระหว่างฝรั่งเศสกับเยอรมันจะนำไปสู่การออกมาตรการแก้ไขปัญหาหนี้ยุโรปเร็วๆนี้ โดยตลาดหุ้นไทยวันนี้ปิดตลาดที่ 1,237.64 จุด เพิ่มขึ้น 3.50 จุด หรือ 0.28% มีมูลค่าการซื้อขาย 34,747.74 ล้านบาท
หลักทรัพย์ที่มีการซื้อขายสูงสุด 5 อันดับได้แก่1. INTUCH ปิดที่ 69.50 บาท เพิ่มขึ้น 1 บาท มูลค่าการซื้อขาย 2,582.65 ล้านบาท2. ADVANC ปิดที่ 217.00 บาท เพิ่มขึ้น 8 บาท มูลค่าการซื้อขาย 1,667.71 ล้านบาท3. PTT ปิดที่ 334.00 บาท ลดลง 5 บาท มูลค่าการซื้อขาย 1,565.83 ล้านบาท4. PTTEP ปิดที่ 150.00 บาท ลดลง 2 บาท มูลค่าการซื้อขาย 1,472.89 ล้านบาท5. THCOM ปิดที่ 18.00 บาท เพิ่มขึ้น 0.60 บาท มูลค่าการซื้อขาย 1,389.04 ล้านบาท
นายธวัชชัย อัศวพรไชย ผู้อำนวยการฝ่ายวิเคราะห์หลักทรัพย์ บล.โกลเบล็ก เปิดเผยว่า ดัชนีตลาดหุ้นไทยวันนี้ได้รับปัจจัยบวกจากแรงซื้อหุ้นในกลุ่มสื่อสาร และข่าวดีของผลการประชุมธนาคารกลางสหรัฐ (เฟด) ที่พร้อมออกมาตรการกระตุ้นเศรษฐกิจใหม่ สำหรับแนวโน้มพรุ่งนี้ คาดว่าดัชนีฯ จะแกว่งตัวกรอบแคบในแดนบวก เนื่องจากตลาดรอผลการเจรจาระหว่างฝรั่งเศสและเยอรมัน ในกรณีการแก้ไขปัญหาวิกฤตเศรษฐกิจกรีซ ซึ่งตลาดคาดว่าจะมีข้อตกลงใหม่ในเชิงบวก โดยประเมินแนวรับที่ 1220 จุด และแนวต้านที่ 1248 จุด
นายสุกิจ อุดมศิริกุล ผู้อำนวยการอาวุโส ฝ่ายกลยุทธ์การลงทุนลูกค้าบุคคล บล.ไทยพาณิชย์ เปิดเผยว่า ดัชนีตลาดหุ้นไทยในวันพรุ่งนี้ คาดว่าจะแกว่งตัวในกรอบแคบทางบวก เนื่องจากยังไม่มีปัจจัยลบเข้ามากดดันดัชนีฯให้อ่อนตัวลง โดยกลยุทธ์การลงทุน แนะนำนักลงทุนเลือกซื้อหุ้นกลุ่มอสังหาริมทรัพย์และกลุ่มรับแหมาก่อสร้าง เนื่องจากผลประกอบการออกมาดี  และหุ้นที่เกี่ยวกับภาครัฐ เช่น ธนาคารกรุงไทย(KTB) โดยประเมินแนวรับที่ 1,230 จุด และแนวต้านแรกที่ 1,238 จุด แนวต้านถัดไปที่ 1,245 จุด